b'\n_START_ARTICLE_\nMerenpinta nousee\n_START_PARAGRAPH_\nMerenpinta nousee (The Rising Sea) on Clive Cusslerin vuonna 2018 julkaistu j\xc3\xa4nnitysromaani._NEWLINE_Kirjan erikoisuus on se, ett\xc3\xa4 normaali keskushahmo Dirk Pitt on t\xc3\xa4ysin sivussa ja NUMAn vt. johtajana on Rudi Gunn.  _NEWLINE_Tarina alkaa Japanin shogunaatin aikaan sijoittuvalla taistelulla, jossa kaksi samuraita surmaa toisensa. Kummaltakin j\xc3\xa4\xc3\xa4 omalaatuinen katana, joiden sanotaan edustavan hyv\xc3\xa4\xc3\xa4 ja pahaa. Kirjan lopussa selvi\xc3\xa4\xc3\xa4, ett\xc3\xa4 hyv\xc3\xa4\xc3\xa4 edustava miekka onkin taottu harvinaisesta metallista, jonka ominaisuudet ovat ennen n\xc3\xa4kem\xc3\xa4tt\xc3\xb6m\xc3\xa4t._NEWLINE_Nykyhetkess\xc3\xa4 meren pinta kohoaa arvaamattomalla vauhdilla. Kurt Austin ja Joe Zavala tutkivat asiaa: he havaitsevat, ett\xc3\xa4 j\xc3\xa4\xc3\xa4tik\xc3\xb6t eiv\xc3\xa4t sula odotettua nopeammin, vaan itse asiassa hitaammin. Liian veden alkuper\xc3\xa4\xc3\xa4 tutkiessa johtolangat viev\xc3\xa4t Kiinan aluemerelle salaiseen kaivokseen. T\xc3\xa4st\xc3\xa4 alkaa seikkailu meress\xc3\xa4, sen pinnalla ja pinnan yll\xc3\xa4 liitolaudoilla. Salaper\xc3\xa4iselt\xc3\xa4 kaivossaarelta Japanin rannikolla l\xc3\xb6ytyy muun muassa robottisotilaita, joiden voittamisessa Austinilla ja kumppaneilla on kova ty\xc3\xb6._NEWLINE_He onnistuvat lopulta est\xc3\xa4m\xc3\xa4\xc3\xa4n Japanin p\xc3\xa4\xc3\xa4ministerin julkisen murhan ja Kiinan salaiset juonittelut.  Paljastuu, ett\xc3\xa4 vesitulvan syy on robottikaivurien tunkeutuminen merenpohjan alla olevaan tiksotrooppiseen kerrostumaan, jossa on vett\xc3\xa4 liikaakin. Kaivoksen olemassaolon syy on tarinan punaisena lankana toimiva erikoismetalli, jota kyseisest\xc3\xa4 paikasta on l\xc3\xb6ydetty. Metalli on jo loppunut, joten robottikaivurit pys\xc3\xa4ytet\xc3\xa4\xc3\xa4n ja veden nousu loppuu.'